Clinton reeds genoeg steun vir Demokrate-benoemingHillary Clinton Maandag in Los Angeles. Foto: AP Photo/John Locher Volgens Amerikaanse media het Clinton weens haar oorwinnings die naweek en die steun wat sogenaamde superafgevaardigdes aan haar beloof het, tans 2 383 afgevaardigdes om as presidentskandidaat aangewys te word. Volgens CNN sal Clinton die eerste vrou in Amerika se 240 jaar geskiedenis word om as presidensiële kandidaat van ŉ groot politieke party te dien. Die miljardêr-sakeman Donald Trump het einde verlede maand die getal afgevaardigdes bereik om die Republikeinse nominasie vir die Amerikaanse presidentskap syne te maak.